Mara Venier u carlo Conti jippreżentaw Lo Zecchino d'Oro. Ritratt: Uffiċju stampa RAI  Illum fil-5.20pm fuq l-istazzjon Rai Uno se tixxandar it-63 edizzjoni taż-Zecchino D'Oro. Din hija l-edizzjoni li kellha ssir f'Diċembru li għadda u li ġiet posposta minħabba fir-restrizzjonijiet tal-Covid-19. Din l-edizzjoni qed tiġi deskritta bħala festa għall-familja kollha b'Carlo Conti jmexxi l-festival mill-istudjo f'Bologna filwaqt li Mara Venier tippreżenta mill-istudjo ta' Domenica In f'Ruma. Waqt din l-edizzjoni taż-Zecchino D'Oro se naraw jipparteċipaw 14-il kanzunetta interpretati minn 16-il kantant akkumpanjat mill-kor tal-Antoniano mmexxi minn Sabrina Simoni. Il-ġurija hi magħmula minn Pupo, Anna Tatangelo, Cristina D'Avena u Eleonora Daniele, kif ukoll 10 titfal immexxija minn personaġġ tal-Buffycats, li ġie magħżul minn fost 44 permezz ta' votazzjoni fuq l-internet.